“เอสซีไอ อิเลคตริค” เคาะช่วงราคา IPO ที่ 5.5-6 บ. เทรด SET กลางเดือนหน้า
"เอสซีไอ อิเลคตริค" หรือ SCI ผู้ผลิต-จำหน่ายตู้สวิทช์บอร์ด รางเดินสายไฟ-อุปกรณ์รองรับ อีกทั้งผลิต-จำหน่ายเสาไฟฟ้าแรงสูง เสาสื่อสารโทรคมนาคม-โครงสร้างเหล็กชุบกัลวาไนซ์ กำหนดช่วงราคา IPO 187.50 ล้านหุ้นที่ราคา 5.5-6 บ./หุ้น เทรด SET กลางเดือน ต.ค.58 โดยมีบล. ฟิลลิป (ประเทศไทย) เป็นที่ปรึกษาทางการเงิน
28 ก.ย. 2558

บริษัท เอสซีไอ อีเลคตริค จำกัด (มหาชน) หรือ SCI ระบุว่า บริษัทได้กำหนดช่วงราคาเสนอขายหุ้นสามัญแก่ประชาชนทั่วไปครั้งแรก (IPO) จำนวน 187.50 ล้านหุ้นที่ราคา 5.50-6 บาท/หุ้น และคาดว่าจะนำหุ้นเข้าซื้อขายในตลาดหุ้นได้ราวกลางเดือน ต.ค.58 โดยมีแผนนำเงินที่ได้จากการระดมทุนไปใช้ในการสร้างโรงงานที่พม่า
นอกจากนี้บริษัทอยู่ระหว่างเจรจาบริษัทจดทะเบียนเพื่อทำโครงการโรงไฟฟ้าพลังลมในภาคอีสาน ขนาด 45 เมกะวัตต์ มูลค่า 3.7 พันล้านบาท ซึ่งได้รับสัญญาซื้อขายไฟฟ้า (PPA) แล้วโดยมีบริษัทหลักทรัพย์ ฟิลลิป (ประเทศไทย) จำกัด (มหาชน)เป็นที่ปรึกษาทางการเงิน
อนึ่ง SCI เป็นผู้ดำเนินธุรกิจ
1. ผลิตและจำหน่ายตู้สวิทช์บอร์ด รางเดินสายไฟและอุปกรณ์รองรับ
2. ผลิตและจำหน่ายเสาไฟฟ้าแรงสูง เสาสื่อสารโทรคมนาคม และโครงสร้างเหล็กชุบกัลวาไนซ์ 
3. ธุรกิจบริการรับเหมาติดตั้งระบบไฟฟ้าแรงดันสูงและระบบจำหน่ายไฟฟ้า
4. ธุรกิจโรงไฟฟ้าพลังงานทดแทน (ปัจจุบันมีธุรกิจโรงไฟฟ้าพลังน้ำ) 